erhwenkuo/poetry-chinese-zhtw huggingface dataset:
前腔
作者：劉唐卿《白兔記》（元）

(老旦)馮夷特地助威，掃雲散天霽。向雲衢推出銀蟾，萬里光瑩如洗。姑射與嫦娥鬥美，問梅道那些個為最？(合前)。
前腔
作者：劉唐卿《白兔記》（元）

(旦)詩人先自品題，勝玉骨冰肌，雪光映月色交輝，一點暗香撲鼻。月照梅在奴紗窗上弄影，向雪裡精神越美。(合前)。
前腔
作者：劉唐卿《白兔記》（元）

(醜)撒鹽未是比宜，不若柳絮風吹。看氏空素魄團圓，並無-點塵翳。看梅花香清韻美，比三姐嬌容無二。
插花三臺令
作者：劉唐卿《白兔記》（元）

(眾舞)打和鼓喬妝三教，舞獅豹間著大旗。小二哥敲羅擊鼓，使牛兒蕭笛亂吹，浪豬娘先呈百戲，駟馬勒妝神跳鬼。牛筋引鼠哥一隊，忙行走竹馬似飛。(舞下。外、老旦、旦)。
尾聲
作者：劉唐卿《白兔記》（元）

答還心願皆如意，果然是人歡神喜，祭賽鳴王，平安過四時。
金焦葉
作者：劉唐卿《白兔記》（元）

奈何？奈何？恨蒼天把人耽誤。自恨時乖運苦，怎禁這般折挫？。
一江風
作者：劉唐卿《白兔記》（元）

凍雲垂。凜凜朔風起，刮體難存濟。自思之，枉有一旦英難。到此成何濟？身寒肚又飢，身寒肚又飢，愁煩訴與誰？空教我滴盡英雄淚。此間已是廟前，進得門來。你看東廊下風又大。西廊下雪又緊。且往正殿上去。呀！且喜大開在此，不免把平昔心事，訴與鳴王知道。
前腔
作者：劉唐卿《白兔記》（元）

告神祗，神聖聽諮啟，可憐三日無糧米。淚偷垂，只得撮土為香，拜告天和地。神聖，別人賭錢，十賭九贏，偏我智遠呵……。蒲牌買快時，蒲牌買快時。十番九遍輸，望神聖與我空中庇。呀！你看旌幡隊隊，鼓樂喧天，想是賽會的來了。不免躲在供桌底下，取些福禮充飢，有何不可？正是一日不識羞，三日不忍餓。(躲介。外、老旦上)。
疏影急
作者：劉唐卿《白兔記》（元）

祥光影裡，見宮殿盡是金裝玉砌。
小引
作者：劉唐卿《白兔記》（元）

(淨上)廟官來，廟官來，打點香爐蠟燭臺。但辦志誠心，何勞神不靈？但辦志誠意，何勞神不至？。
花滾
作者：劉唐卿《白兔記》（元）

(外)然起道德香，然起道德香，超三界爐煙細。嵬閣樓殿，通情旨，弟子家住沙陀村裡。
前腔
作者：劉唐卿《白兔記》（元）

(老旦)舉眼望瑤池，舉眼望瑤池，早以知慚愧。見臘雪呈祥，預報豐年瑞，並無旱涸蟲蝗，麥生雙穗。(合前)。
前腔
作者：劉唐卿《白兔記》（元）

(旦)三娘本嬌媚，三娘本嬌媚，父母多年紀。生長村莊勤紡織，攻針指。願降慈祥，父母雙全喜。(合前)生偷雞介。眾驚介。(外)神道靈異，把我祭物，金龍爪去了。(末)這方見太公來得志誠。
前腔
作者：劉唐卿《白兔記》（元）

三牲不見來，三牲不見來，几案上空空的。酒果又全無，又沒些香和紙。馬鳴王粗眉毛，大眼睛，落腮鬍，有些不歡喜。(外)你們休得胡言語。
好姐姐
作者：劉唐卿《白兔記》（元）

(外)看你堂堂貌美，因甚的不謀生理。家居那裡？姓名還是誰？聽吾語，你肯務農耕田地，帶你歸家作道理。
前腔
作者：劉唐卿《白兔記》（元）

(生)祖居在沙陀村裡，字智遠劉家嫡子。雙親早亡，此身無所倚，蒙賙濟。若得太公收留取，結草銜環當報你。
七娘子
作者：劉唐卿《白兔記》（元）

(老旦上)孩兒美貌體天然，似洛浦神仙，荏苒芳年。(旦)凜烈寒風垂幕，喜得晴明天氣。
前腔
作者：劉唐卿《白兔記》（元）

(旦)家筵聊自遣，喜莊農自種，百畝良田，數十個人家，相聞雞犬，聲遠，聽搖船漁歌唱晚，見牧童騎犢困眠。(合前)。
前腔
作者：劉唐卿《白兔記》（元）

(旦)亭前修竹兩三竿，清閒度日，宜暑宜寒。野蔌山餚，足可飢餐。心閒，紙糊簾竹鉤半卷，飲村酒三懷自遣。(合前)(外同生上)。
入賺
作者：劉唐卿《白兔記》（元）

(外)才貌兼全，見你身狼狽又飢寒。太婆，是我領歸來，好生與我行方便。(老旦)聽伊言，我與他人不面善。未知他家住何州並那縣？恩多又恐番成怨。(生)婆婆出語何難見？公公見我身狼狽又飢寒，休疑我，分明咫尺家不遠。
纏枝花
作者：劉唐卿《白兔記》（元）

(外)休得把他相輕賤。此漢身強健，春種秋收休辭倦，自然不用愁衣飯。(合)記得買臣未遇挑薪賣。後來發跡何難？。
前腔
作者：劉唐卿《白兔記》（元）

(老旦)公公既要行方便。何勞我心多執見？漢子，只怕他命乖福分淺，在我家中不常遠。
前腔
作者：劉唐卿《白兔記》（元）

(生)上告公公見憐，再告婆婆聽言，這恩德銘心鏤肝。若是收留在宅上，大凡事自當向前。
尾聲
作者：劉唐卿《白兔記》（元）

這恩德緣非淺。(老旦)取出青蚨數貫。
似孃兒
作者：劉唐卿《白兔記》（元）

(生上)受僱度年時，無煩惱無是無非。三杯濁酒堪消遣，牧羊放馬轉過疏籬。
小桃紅
作者：劉唐卿《白兔記》（元）

臘天不雨，喜在莊農，愛日暄晴晝也。轉過疏籬步蹺踵，極目看西東，四下裡影無蹤，只聽得雷聲也。莫不是老倒無能？怨天公令自行冬。遠遠望見臥牛崗邊，一道火光，透入天門。莫非小的失火？待我觀看。
下山虎
作者：劉唐卿《白兔記》（元）

見一人高臥，見一人高臥，倒在蒿蓬，鼻息如雷振也。氣如吐虹。我把兩眼摩挲，覷他貌容。呀！元來是霸業圖王一大雄，更有蛇穿竅定須顯榮，振動山河魚化龍。
蠻牌令犯
作者：劉唐卿《白兔記》（元）

(外)急急去報三公。(旦上)見怪非怪，其怪自害。(外)女孩兒因甚出閨門？(旦)怪哉怪哉真怪哉，見五色蛇兒墜紫青紅，一步步趕來後，影也無蹤。(外)孩兒，你為何到此？(旦)奴家在繡房中做女工針指，只見天窗下調下一條花蛇。奴家緊趕緊走，慢趕慢行，趕到這裡，不見這蛇了。(外)我兒，你可要見這蛇麼？(旦)奴家要見。在那裡？(外)這不是蛇。(旦)見著後，見著後使奴心驚，莫不是妖精把他纏定？(外)女孩兒休得氣沖沖，大貴人蛇穿七竅中。一朝運通，九霄氣衝，異日軒昂把妻子來封。
傍妝臺
作者：劉唐卿《白兔記》（元）

爹爹做事不思維，他是我家牧牛的。緣何把我與他做夫妻？爹聽啟，兒拜啟，山雞怎與鳳凰棲？。
前腔
作者：劉唐卿《白兔記》（元）

(外)孩兒你好不思維，難道劉郎窮到底，不記得馬鳴王廟裡現出五爪金龍來取雞。爹言語，兒記取，後來必定掛朝衣。你自進去，我自有主張。
駐馬摘金桃
作者：劉唐卿《白兔記》（元）

他本是豪門，住在沙陀小李村。我與他公公來往，與我家中有些薄親。他暫時落薄暫時貧，領歸來自然依本分。何故怒生嗔？交他進也無門，退也無門，全不有大人苦樂不均。
前腔
作者：劉唐卿《白兔記》（元）

(淨、醜)上告嚴尊，他又不是我家相識我家親。況兼官司文榜，不許窩藏面生喬人。當初來歷不分明，被兩鄰覺察難藏隱，打教他須防人不仁。出入無憑，胡做為一個真歹人，累及我莊門。
憶多嬌
作者：劉唐卿《白兔記》（元）

(外)你休怨憶，莫嘆息，將他做小兒一般見識，巧語花言都勾訖。凜凜雄威，凜凜雄威，管取前程顯赫。
前腔
作者：劉唐卿《白兔記》（元）

(生)蒙感激，承愛惜，你便是親生父母將何報？自恨時乖遭困厄。暮打朝嗔，暮打朝嗔，如何過得？(外)賢倒，你且不要煩惱，少間央李三公來。與你說話，自有好處，不消回去。
生查子
作者：劉唐卿《白兔記》（元）

(末扮李三公上)村莊守已，茅屋悄然而已。
麻婆子
作者：劉唐卿《白兔記》（元）

(醜上)畫燭畫燭光搖映，賓相兩邊排。聞知姑娘嫁窮胎，好酒吃大碗，好肉吃大塊，吃得桃花上臉來。
七娘子引
作者：劉唐卿《白兔記》（元）

(生上)蒙君不棄我身寒，今日裡喜結良緣。(旦上)一朵奇花今有主，姻緣感謝蒼天。
天下樂
作者：劉唐卿《白兔記》（元）

(外)我女孩兒，喜室家男女及時，看雙雙俏如比翼。五百年前結會，相看到此不暫離，行坐如魚水，圖伊改門閭，滿家都榮貴。(合)豈容易，雙雙盡老，百歲效于飛。
前腔
作者：劉唐卿《白兔記》（元）

(生)智遠諮啟，荷公婆收錄提攜，幸一身免遭汙泥。五百年前結會，山雞怎與鳳凰飛？深感不嫌棄。銘心在肺腑，難報恩和義。(合前)。
前腔
作者：劉唐卿《白兔記》（元）

(末)吉日良時，請新郎合把交杯，喜筵前滿堂和氣。五百年前結會，朗才女貌多俊美，配合成一處。如今但願取，夫榮與妻貴。(合前)。
越恁好
作者：劉唐卿《白兔記》（元）

洞房羅幃裡，洞房羅幃裡，殷勤泛金盃。才朗好似潘安貌，女賽西施，一雙兩好如魚水。珠翠列兩行，笙歌擁人生房裹，笙歌擁入蘭房裡。
尾聲
作者：劉唐卿《白兔記》（元）

(眾)劉朗誤入桃源裡，羨滿門恩情樂意，願百歲夫妻直到底。
一剪梅
作者：劉唐卿《白兔記》（元）

(生上)春色撩人似酒濃，花影重重，日影重重。(旦上)賣花聲過小橋東，簾卷春風，人在春風。
水底魚兒
作者：劉唐卿《白兔記》（元）

(淨上)懊恨爹孃，無知忒性剛。招劉窮為婿，在家中惹禍殃。爹孃死了，那時我主張。趕劉窮出去，喜薄歡歡笑一場。
頌
作者：劉唐卿《白兔記》（元）

急急修，急急修，和尚好吃爛豬頭。西天活佛沒得與我做，再來陰涼樹下舔鼻頭。無量佛阿彌陀佛。
五更轉犯
作者：劉唐卿《白兔記》（元）

(淨)我獻香香供養，(介)就把松柴權當香。爹孃死了？我便為家長。趕出劉郎，心兒裡快活帳。(合)願慈悲顯現，顯現降臨道場，消除這災障。
前腔
作者：劉唐卿《白兔記》（元）

(旦)辦志誠，燈供養，獻光明照十方。神通顯現，顯現花臺上。保佑爹孃，身康無恙。(合前)。
前腔
作者：劉唐卿《白兔記》（元）

(末)我獻燈，燈光亮，作善須降祥。陰空保佑，保佑福無量。願我哥嫂身位安康。(合前)。
前腔
作者：劉唐卿《白兔記》（元）

(醜)我獻花，花供養，花開花落滿園香。也有青蓮花紅蓮花白蓮花五色樣蓮花，插在銀瓶上。又不見饅頭，饅頭共粉湯。(合前)(醜)大官人。肚中青花田了。
臨江仙
作者：劉唐卿《白兔記》（元）

(生上)蓋世英雄一旦休，不知和他有甚冤仇？猶如秋雨，一點一聲愁。(旦上)一別爹孃苦痛哉，被兄嫂日夜沈埋。夫妻兩口渾無計。哥哥不念同胞共乳胎。(生)閉戶推窗莫要來，推將出去又還來。(旦)朝嗔暮打何日了，不知兄嫂甚情懷？。
山坡羊
作者：劉唐卿《白兔記》（元）

(生)三娘不知何處？你哥嫂直恁無理。無端逼寫，逼寫休書去。心慘悽，妻，你在房中怎得知？今番打散，打散鴛鴦對。一點一畫難提筆起。思之，愁煩訴與誰？傷悲，交人珠淚垂。
玉交枝
作者：劉唐卿《白兔記》（元）

(淨、醜)伊休執見，枉傷悲徒然淚漣。急急寫下休書，今日與你盤纏。遲延少待乞大拳，披麻惹火燒身怨，莫待等江心補漏船，莫待等江心補漏船。
前腔
作者：劉唐卿《白兔記》（元）

(生)愁拈班管，展花箋盈盈淚漣。夫妻指望同百年，誰知付與花箋？畫一畫滿懷愁萬千，丟一丟頓覺心驚戰。怎寫得休書盡言？怎寫得休書盡言？。
前腔
作者：劉唐卿《白兔記》（元）

叔叔搭救，訴不盡銜冤負屈。沒來由逼寫休書，將他苦苦熬煎。天天，共乳同胞不見憐，鐵石人五臟心不善。止不住盈盈淚漣，止不住盈盈淚漣。
石榴花
作者：劉唐卿《白兔記》（元）

我哥哥眼內識賢人，情願將伊妹子結成親。他暫時落薄暫時貧，你們休得閒爭論，被傍人聞知作話文。大凡事須要相和順。劉郎發跡為官後，大家榮耀李莊門。
前腔
作者：劉唐卿《白兔記》（元）

(淨)非因小侄怒生嗔，那得閒衣閒飯養閒人。又不會鋤田車水與耕耘，夫妻兩口長歡慶。因此上逼他寫下休書退了親。(旦)哥哥，這個怎麼使得？奴家有半年孕了。(醜)叫一個收生娶落了他身孕。劉窮若是身發跡，直待黃河水澄清。
前腔
作者：劉唐卿《白兔記》（元）

(醜)公公前日不識人，山雞怎逐鳳凰群？又沒家舍又身貧，卻不如馬力共牛筋，那些個半斤逢八兩門。傍人恁般行徑。他還發跡為官日，做枝蠟燭照乾坤。
前腔
作者：劉唐卿《白兔記》（元）

(生)我每年少正青春，更有武藝果超群。我暫時落薄暫時貧，只得忍氣吞聲。你如何只管打罵人？不學跨下韓信。男兒有顯達身榮日，果然一步跨青雲。(下)。
生查子
作者：劉唐卿《白兔記》（元）

(生上)滿腹愁如織，此恨何日白？難道男兒不淚垂？事到如流水。
剔銀燈
作者：劉唐卿《白兔記》（元）

閒時節三言兩語，從今後一筆勾除。郎爭舅子因合理，從此後一團和氣。(合)一杯衝破了是非，今晚向瓜園中調理。
前腔
作者：劉唐卿《白兔記》（元）

(生)劉智遠得罪自知，因貧困多蒙賙濟。有緣千里能相會，這恩德何日忘之？(合前)。
前腔
作者：劉唐卿《白兔記》（元）

(醜)劉姑夫聽奴拜啟，切莫要專心勞記。兒夫性剛忒沒禮，把閒事一筆勾除。(合前。淨)切莫要與三姑娘得知。(生)醉了，不吃了。(淨渾介)。聽我一言斷送，須要勤耕苦種。若不聽我良言，各自尋條蛇弄。
一枝花
作者：劉唐卿《白兔記》（元）

(旦上)哥哥忒恁毒，嫂嫂渾無計。夫妻分散怎施為？逼寫休書，閃得我沒存濟。
一江風
作者：劉唐卿《白兔記》（元）

(生)你是個婦人家，說這般輸機話，神鬼偏不怕。我為人頂著天地神明，生長在三光下。平生不信邪，平生不信邪，心正可去也。總然有鬼吾不怕。
前腔
作者：劉唐卿《白兔記》（元）

(旦)你後生家，說這般過頭話，神鬼誰不怕？怕你五行乖。官人，奴家有個古人，比與你聽。不記得梅嶺陳辛，季寶遇著金神，此事無虛詐。我哥哥使計策，我哥哥使計策，奴家苦恨他，怕你死在黃泉下。他那裡有鬼，去不得。
臨江仙
作者：劉唐卿《白兔記》（元）

(生)他那裡有邪魔，俺這裡偏不怕。
虞美人
作者：劉唐卿《白兔記》（元）

(生上)可惜英雄都喪棄，無煩惱要尋煩惱。遙望臥牛岡上，今晚便知分曉。
祝英臺
作者：劉唐卿《白兔記》（元）

漸黃昏大欲暝，一抹淡雲飄。孤鶩暮鴉，秋水長天月照。小澗溪橋，挾掉。見漁父收綸歸去，又見前村深杳。睹此景天然一段難描。尋思李洪一這般樣做作，交你一報還一報。只見烏鴉喜鵲同枝噪，吉凶事全然難保。
鎖南枝
作者：劉唐卿《白兔記》（元）

靈魂聽諮啟，今晚中他計。舅舅著我看瓜，要害吾身已。望祖宗，陰保庇，有兇時，化為吉。
前腔
作者：劉唐卿《白兔記》（元）

默默自思之，吉凶尚未知。四野全無縱跡，那更地冷天昏。猛可的狂風起。心下疑，自三思，害生靈，有何意？。
前腔
作者：劉唐卿《白兔記》（元）

何妖怪甚麼鬼？和咱比個英雄勢。我把兩眼摩挲，看他來蹤跡。黑魃魃，一個鬼，不下來，待何時？。
前腔
作者：劉唐卿《白兔記》（元）

妖精聽吾語，天交我來斷送你。生死今宵園內。到此不免將一塊瓦打上去，看他如何？卻元來宿烏驚棲，唬得我肝腸碎。望祖宗，陰保庇，有凶事。化為吉。
剔銀燈
作者：劉唐卿《白兔記》（元）

當答謝瓜園中土地，勞看守刀甲頭盔兵書寶劍埋藏此，得前程方來取你。神明聽吾訴與，休洩漏天公事機。遠遠望見一個婦人，好似三姐。不免躲在一邊則個。要知心腹事，但聽口中言。(躲介)。
醉扶歸
作者：劉唐卿《白兔記》（元）

(旦上)好苦切甘生受，只得到此且藏羞。奴與哥哥有甚冤仇，只得慌忙便走，裙兒破忙把飯來兜。(合)淚溼透衣衫袖。
前腔
作者：劉唐卿《白兔記》（元）

丈夫丈夫，信他甜言說誘，誰知今日悔成憂？百歲夫妻一旦休，先在臥牛岡上埋屍首，恩愛都付與水東流。(合前)。
前腔
作者：劉唐卿《白兔記》（元）

指望和你白頭相守，誰知今日不長久。百歲夫妻一旦休，半年身孕伊知否？或男或女要當留。
醉扶歸
作者：劉唐卿《白兔記》（元）

自恨我好不唧留，這碗淡飯怎入。
桂枝香
作者：劉唐卿《白兔記》（元）

(生)叔丈聽告，容吾分道。只因缺少盤纏，交我如何是好？多因命乖，多因命乖，吃他胡炒，是我分緣不到。自今朝，拜別恩人去。李洪一冤家恨怎消？。
前腔
作者：劉唐卿《白兔記》（元）

(旦)自從爹爹死了，止有嫡親兄嫂。他緣何反面生嗔？拆散大妻兩口。望叔叔做主，望叔叔做主。想是姻緣不到，怎得大妻諧老？自今朝，拜別分離去，交奴苦怎熬？。
前腔
作者：劉唐卿《白兔記》（元）

(末)聽吾言道，不須煩惱。你若缺少盤纏，頃刻令人送到。他若昧心，他若昧心，上有蒼天知道，必然還報。自今朝，步輦登程去，堅心莫憚勞。
獅子序
作者：劉唐卿《白兔記》（元）

(旦)伊說話太無情。(生)你哥嫂無情。(旦)又道是一牢永定寧，死後如何交我改嫁人？是我腹中有孕，怎交兒女從別姓？你出言語忒煞傷情，這恩德如鹽落井。(合)分別去各辦志誠，便做鐵石心腸也須交淚零。
前腔
作者：劉唐卿《白兔記》（元）

(生)上告妻妻聽，怕你執不定。你哥嫂忒毒狠，只恐你口說無憑準。我獨自守孤另，恐耽閣兩下成病。(合前)。
入賺
作者：劉唐卿《白兔記》（元）

(醜上)去程已緊，李三公多憐憫，些少盤纏相贈恁。(生)這恩德山樣高來海樣深，生死難忘叔丈恩。你與我回言拜稟，異日身榮來報恩。(醜)謹依臺命，謹依臺命。(醜下)。
金蓮子
作者：劉唐卿《白兔記》（元）

(生)辦登程，辦登程，渡水登山莫暫停。天憐念，天憐念，名利早成，迴歸此日再歡慶。
前腔
作者：劉唐卿《白兔記》（元）

(旦)叮嚀囑付三四聲，野草閒花莫要尋。將恩愛，將恩愛，番成作畫餅，只恐別時容易瘦伶仃。
尾聲
作者：劉唐卿《白兔記》（元）

(生旦)生離死別皆前定，未知何日得見恁？鐵石心腸也洞零。
集賢賓
作者：劉唐卿《白兔記》（元）

麻鞋緊繫一似飛，只得步輦登程。野草閒花愁滿地，過前村小橋流水。漁翁釣叟，動浪板歌聲搖拽。堪玩處，遙望遠浦帆歸。
前腔
作者：劉唐卿《白兔記》（元）

不恨你來卻恨誰？此恨何日忘之？話別叮嚀心慘悽，撇不下少年賢妻。行行淚滴，我為你越添憔悴。思念憶，真個是寸腸千里。
梁州序
作者：劉唐卿《白兔記》（元）

(外扮嶽節使上)掌握三軍膽氣雄，有千里威風。朝廷敕命守山東，咱不免行吾軍令。馬跨徵鞍將掛袍，柳梢枝上月兒高。將軍未掛封侯印，腰下常懸帶血刀。自家姓岳名勳，官拜節度使之職。如今四方離亂，民遭塗炭，士民荒涼。朝廷有旨，著俺招軍買馬，積草聚糧。正是"君王有難思良將，人到中年憶子孫。"左右的，與我扯起招軍旗。叫街坊上民庶，三百六十行做買賣的，願投軍者，旗下報名。(淨、醜應介)。
水底魚
作者：劉唐卿《白兔記》（元）

買馬招軍，何年得太子？願立旗下，做個頭目人。
醉扶太平
作者：劉唐卿《白兔記》（元）

(生上)聞說招軍，智遠慌忙來到。長官，(淨)兩張張半。(生)我是投軍的。(淨)稟老爺，轅門外一人投軍。(外)方才咐吩你，軍完馬足，放下招軍旗。違俺將令，斬訖報來。(淨)爺爺，添來的壽，增來的福，有增無減。(外)令進來。(淨)為你險些兒去了吃飯的家火。(生)有累了。(淨)投軍的進來。(生進見外。跪介。外)漢子那裡人氏？。
引軍旗
作者：劉唐卿《白兔記》（元）

(生)小人住在沙陀村裡，自小習兵機。十八般武藝皆能會，願立旗下聽差使。(合)忽朝名掛在雲臺上，方知武藝精細。
前腔
作者：劉唐卿《白兔記》（元）

(外)聽他說兵機，此漢真奇異。諳曉六韜三略法。那隊少人？(淨)都完了，長行隊少人。
慶青春
作者：劉唐卿《白兔記》（元）

(旦上)冷清清，悶懷慼慼傷情，好夢難成。明月穿窗，偏照奴獨守孤另。一種黃連分兩下，那邊受苦這邊愁。自從丈夫去後，被兄嫂凌逼。兒夫杳無音信回來，好苦。
集賢賓
作者：劉唐卿《白兔記》（元）

當初指望諧老年，和你廝守百年。誰想我哥哥心改變，把骨肉頓成拋閃。凝望眼穿，空自把欄杆倚遍。兒夫去遠，悄沒個音書迴轉，常思念。何日裡再得團圓？。
攪群羊
作者：劉唐卿《白兔記》（元）

(旦)嫂嫂話難聽，激得我心兒悶。一馬一鞍，再嫁傍人論。夫去投軍，誰敢為媒證？那有休書，誰敢來詢問？你如何交奴交奴再嫁人？。
前腔
作者：劉唐卿《白兔記》（元）

(醜)姑姑你試聽，日夜裡成孤另。尋個良媒，嫁個多聰俊。虛度青春，白髮來侵鬢。你如何如何不改嫁人？。
前腔
作者：劉唐卿《白兔記》（元）

(旦)哥哥共乳同胞一母生，今日如何反面嗔？休聽枕邊言聒，且自寧心。親舊情親，姊妹莫相爭。待奴身孕始傾，若得後來重複事，金甌再覆李門庭。
三學士
作者：劉唐卿《白兔記》（元）

(淨)堪笑非親卻是親，把你做乞丐看承。劉郎去了無音信，何不改嫁別人？你若不依兄嫂說，打交身軀不直半分。(合)從今後捱磨到四更，挑水到黃昏。
前腔
作者：劉唐卿《白兔記》（元）

(醜)一世為人只要勤，那得閒衣閒飯養閒人。(旦)爹孃產業都有分，何故苦樂不均平？。
前腔
作者：劉唐卿《白兔記》（元）

(旦)好笑哥哥人不仁，不念同胞兄妹情。劉郎去了無音信，何故改嫁別人？況兼奴有身懷孕，再嫁傍人作活文。(合)奴情願捱磨到四更，挑水到黃昏。
尾聲
作者：劉唐卿《白兔記》（元）

哥哥嫂嫂沒前程，苦逼奴家再嫁人。日間挑水三百擔，夜間捱磨到天明。
山歌
作者：劉唐卿《白兔記》（元）

(生上)四顧青山失翠微，烏鴉變作鷺鷥飛。天宮勿念人寒冷，凍殺街頭劉健兒。
前腔
作者：劉唐卿《白兔記》（元）

(淨醜上)雪落紛紛似銀鋪，萬里江山如畫圖。鷺鷥失隊難尋覓，黑和尚變化白師姑。劉健兒，怎麼不買凍魚酒來我每吃？(生)不曾支糧，支了糧請你每一醉。(淨醜)也罷。劉健兒，今晚巡更，該你巡夜。一更是我，二更是他。三更四更五更都是你。老爺有銅牌花號為準，交你更次提鈴喝號。
金錢花
作者：劉唐卿《白兔記》（元）

(眾)我打一更鼓兒鼕鼕冬，一棒鑼聲噹噹噹。將軍馬上醉醺醺，躍馬揚鞭齊和聲。(二三更照前唱)。
月雲高
作者：劉唐卿《白兔記》（元）

(生吊場)自別三娘面，勞役受萬千遍。到此投軍，數目都招遍。落在長行隊，提鈴報更點。湯風冒雪圖榮顯。受此飢寒，沒個可憐見。天天若肯周全，際會風雲。方表劉皓字智遠。
探春令
作者：劉唐卿《白兔記》（元）

彤雲繚繞，六花飛遍，樓臺銀砌。擁紅爐，添獸炭，猶嫌冷。看貧者誰肯相憐？盡道豐年瑞，豐年瑞若何？長安有貧者，宜瑞不宜多。奴家岳氏秀英，不免上層樓上，做些女工針指。
月雲高
作者：劉唐卿《白兔記》（元）

獨上層樓去，聽他甚行上。仔細聽來後，(生喝號介。小旦)卻是巡更輩。喝號提鈴，聲音振屋宇，交奴聽得心憔悴。落在長行隊，難禁這勞役。臘雪滿天飛，凍死街頭，那有人來憐你？(生叫介)三更牌在那一家？。
前腔
作者：劉唐卿《白兔記》（元）

(小旦)喝號三更鼓，聲音似龍虎。款款推窗看，只見紫霧紅光護。前生做人做人修不足，今世裡罰令你受勞碌。好苦！倒跌倩誰扶？未審家鄉，家鄉在何所？。
孝順歌
作者：劉唐卿《白兔記》（元）

(生)巡更過轉過營，凜烈寒風悽慘人。跨街樓下暫安身，朦朧睡未醒。忽見天賜紅袍，撇來遮我身。料莫是天顯應，有前程可前進。若得應時還得見，果然勝似岳陽金。
菊花新
作者：劉唐卿《白兔記》（元）

(外上)庭前三友奈歲時，報道梅開數枝，珠簾繡幕低垂，瑞雪遍街銀砌。
玉交枝
作者：劉唐卿《白兔記》（元）

這廝無禮。這錦袍官裡賜的，新充小卒當差使，如何盜取衣袂？從實訴供休要違，遲延罪犯難饒恕。照軍令將他斬取！照軍令將他斬取！。
前腔
作者：劉唐卿《白兔記》（元）

(生)停威息怒，聽小人從頭稟覆。新充小軍當差使，焉敢盜取衣袂。昨夜三更巡警過，忽見紫袍空中聽。料莫是天宮賜我。料莫是天宮賜我。
蠻牌令
作者：劉唐卿《白兔記》（元）

昨夜二更時，見臘雪滿空飛。提鈴喝號至，可傷悲頂門上紅光閃爍，聲音似虎嘯龍嘶。非是奴強胡為，自不合把爹爹衣袍與他遮取寒威。
前腔
作者：劉唐卿《白兔記》（元）

(外)你是守閨女，輒敢亂胡為。繡房中不去拈針指。他是個單身健兒，知他姓甚名誰？伊無禮太愚痴，輒敢把衣袍與他遮取寒威。
于飛樂
作者：劉唐卿《白兔記》（元）

(旦上)無計解開眉上鎖，惡冤家要躲怎生躲？怨我爹孃，招災惹禍。
五更轉
作者：劉唐卿《白兔記》（元）

恨命乖遭折挫，爹孃知苦麼？哥哥嫂嫂你好橫心做，趕出劉郎，罰奴捱磨。叫天不應，地不聞，如何過？(合)奴家那曾，那曾識捱磨、挑水辛勤，只為劉大。
前腔
作者：劉唐卿《白兔記》（元）

向磨房愁眉鎖，受勞碌也是沒奈何？爹孃在日把奴如花朵，死了雙親，被哥嫂凌辱。爹孃死，我孤單，如何過？(合前)。
前腔
作者：劉唐卿《白兔記》（元）

挨幾肩頭暈轉，腹肋遍疼腿又酸，神思睏倦挨不轉。欲待縊死在房中，恐怕耽閣智遠。尋思起，淚滿腮，如何過？(合前)。
前腔
作者：劉唐卿《白兔記》（元）

腹內疼欲分娩，有誰人來看管？陰空保佑，保佑奴分娩。但願無虞，早得夫妻相見。思量起，我孤單，如何過？(合前)。
鎖南枝
作者：劉唐卿《白兔記》（元）

星月朗，傍四更，窗前犬吠雞又鳴。哥嫂太無情，罰奴磨麥到天明。想劉郎去也，可不辜負年少人。磨房中冷清清，風兒吹得冷冰冰。
前腔
作者：劉唐卿《白兔記》（元）

叫天不應地不聞，腹中遍身疼怎忍？料想分娩在今宵，沒個人來問。望祖宗陰顯應，保母子兩身輕。
前腔
作者：劉唐卿《白兔記》（元）

(生上)想是前生曾留戀，今日裡誤入桃源。(小旦上)珠簾卷，畫堂列綺席華筵。(生、小旦見外拜介)。
黑麻序
作者：劉唐卿《白兔記》（元）

(外)吾奉朝宣，掌三軍節使，品騭為官。家居福地，更兼文武雙全，擎拳。今朝遇大賢，門闌喜氣添。(合)兩情歡，願取人妻諧老，共結百年。
前腔
作者：劉唐卿《白兔記》（元）

(小旦)奴今拜賀椿萱，念奴家生居陋室微賤，想前世共結良緣非淺。人妻美少年。雙雙拜謝天。(合前)。
尾聲
作者：劉唐卿《白兔記》（元）

(眾)今朝共合為姻眷，美滿大妻共百年，雙雙齊效鶼鶼。
臨江仙
作者：劉唐卿《白兔記》（元）

(旦上)父母一朝拋棄，夫妻兩下分張。哥哥嫂嫂鐵心腸，交奴受萬千磨障。今日我身分娩，始知恩愛難忘。自將心事細思量，眼下這般情況。我兒，生下你來，受了萬千疼痛苦楚。想我母親養我下來，也受這般苦楚。
步步嬌
作者：劉唐卿《白兔記》（元）

(旦)養子方知娘生受，各自思前後。哥哥心狠毒嫂嫂不仁，暗使機謀苦逼我再招夫，閃得我一似喪家狗。
江兒水
作者：劉唐卿《白兔記》（元）

悶似湘江水，涓涓不斷流。老天知道和天瘦，共乳同胞一個娘生受。又不是隨娘改嫁瓜葛柳，罰奴磨麥生受。遠在兒孫。近只在一身當受。
川撥棹
作者：劉唐卿《白兔記》（元）

我欲待訴說個冤仇，我欲待訴說個冤仇，待說來誰人採揪？天若還念我孤單，天若還念我孤單，願孩兒易長易壽。子母每得到頭，免使劉郎絕嗣後。(淨扮竇老上)。
前腔
作者：劉唐卿《白兔記》（元）

聞知三娘分娩無憂，聞知三娘分娩無憂，李三公交咱來問憂。(內醜叫介)閒人不計入磨房。
五供養
作者：劉唐卿《白兔記》（元）

十中缺九，喜姑姑產下窮劉。兒夫曾囑付。怎干休？把花言覓誘，倘說得兒入手，管交一命喪清流。
僥僥令
作者：劉唐卿《白兔記》（元）

喜姑姑添小口，幾度待不收，十月懷胎娘生受。兒子是眼前花水上鷗，兒子是眼前花水上鷗。
金錢花
作者：劉唐卿《白兔記》（元）

姑姑分娩無憂？無憂？(旦)深謝嫂嫂耽憂，耽憂。心兒悶怎干休？(醜)把一筆盡都勾。
尾聲
作者：劉唐卿《白兔記》（元）

如今幸喜身唧口留，把粥食頻調產後，莫待老來病成不救。
哭相思
作者：劉唐卿《白兔記》（元）

(旦)耳邊忽聽叫三娘，猶如死去重生。(淨)我救得在此。(旦見淨介)。
駐雲飛
作者：劉唐卿《白兔記》（元）

苦養孩兒，萬苦千辛生下你。頭臉上都是水，七魄將離體。兒，空教你枉出世死了孩兒，誰來與娘爭口氣？好朵鮮花不遇時，好朵鮮花個遇時。
宜春令
作者：劉唐卿《白兔記》（元）

竇公聽訴閃依，兄嫂無知，將他撇在水。謝伊恩義，把我孩兒送到爹行處。見劉郎訴說詳細，問的實甚年歸計？(合)我兒，長成時，休忘了竇公恩義。
前腔
作者：劉唐卿《白兔記》（元）

(淨)三娘聽拜諮啟，在邊廷習學武藝，要歸無計，料想著他身不由己。待老漢送將他孩兒，便知他行藏在何處？(合前)。
步步嬌
作者：劉唐卿《白兔記》（元）

(醜上)傳得杜康真綠酉羲真個多奇異，酸的似如醋，臭的是馬尿。老婦膽大心粗，賣酒不納課租。不怕秦王霸王，賒酒留當則去。賽過文君當壚，強如師姑婆婆。老婦忙忙便把店開，挑水燒湯待客來。正是不將辛苦意，如何打動世間財？。
三月海棠
作者：劉唐卿《白兔記》（元）

(淨上)年老人，登山涉水多勞頓，送孩兒知他認也不認？傷情！母在家中思兒苦，怎知兒在此沒投奔？我移步趲行程，無言不覺淚沾襟。老漢蒙李三娘著我送孩兒到幷州太原府去還劉大郎。一路辛苦，來到這裡。夜來在客店中安歇了一宵，感得店主娘與孩兒吃一夜乳。如今想孩兒肚又飢，這裡是酒店，想有婦人，再問他買些與他吃。多少是好？(淨、醜見介。醜)公公那處來？莫不是買酒吃？。
紅衲襖
作者：劉唐卿《白兔記》（元）

(淨)告娘行聽拜啟，這孩兒便是冤苦兒，才離娘與娘分離。他父親在幷州太原府為官。送此兒步著千山萬水，望娘行可憐他是無母兒。(淨跪介)覓些乳與他止肚飢，免致黃泉作小鬼。
前腔
作者：劉唐卿《白兔記》（元）

(醜)聽伊言交我惡怒起，他還有舅舅親人，下得將他廝控持。料他三日孩兒有何罪？嫡親子母成痛悲。兒母在家中恩愛你，願天天遮護恁。便做欽打心腸也淚垂。公公，如今吃得飽了，你好生與他送去。(淨)多謝！多謝！。
聲聲慢
作者：劉唐卿《白兔記》（元）

(生上)梁唐多事，萬姓荒荒，妻子盡皆流蕩。網祚方興時，遇太平盛世。家家戶戶人無事，慶豐年民不號啼。拜跪。願乾坤一統，聖壽天齊。古人有言："得寵思辱，居安慮危。"劉智遠自贅嶽府，朝朝寒食，夜夜元霄，竟不知恩妻李三娘資訊如何？一似和針吞卻線，刺人腸肚系人心。(小旦上)若將容易得，便作等閒看。相公在此看甚麼？(生)看兵書。(小旦)看到那裡？(生)看到曹操與張飛對陣，曹兵把張飛追到霸陵橋，大喊一聲，霸陵橋分為兩段。
高陽臺
作者：劉唐卿《白兔記》（元）

(生)權統雄威，兵分八陣，名鎮四方威勢。呂望六韜，更兼孫武兵書。張飛，喝水斷橋聲似雷，論軍令不斬不齊。(合)奏到凱歌回，管取凌煙閣上，姓字名題。
前腔
作者：劉唐卿《白兔記》（元）

(小旦)聽啟，慈父嚴尊，見伊武藝，將奴配君為妻。征戰之功，那時蔭子封妻。須知赤心報國酬聖主，食大祿滿門榮貴。(合前)。
山坡羊
作者：劉唐卿《白兔記》（元）

(生)幸然孩兒來至，不覺交人垂淚。謝伊送我孩兒到此。面貌與娘俱無二。竇老兒，可有乳名了麼？(淨)三娘沒有剪刀，把口咬斷臍腸，叫他咬臍郎。(生)兒名咬臍，是你親孃自取的。聞伊見說，見說肝腸碎，兩淚交流一似珠。孩兒，你親孃在那裡？孩兒，爹在東時娘在西。
柰子花
作者：劉唐卿《白兔記》（元）

感夫人愷悌仁慈。劉官人，三姐呵，磨房中產下孩兒，嫉妒嫂嫂撇在水裡，是老夫救來還你。(合)看此兒，端的是相公嫡子。
前腔
作者：劉唐卿《白兔記》（元）

(小旦)看孩兒容貌希奇，與相公面龐無二。收留在此猶如嫡子，長成時莫忘了竇公恩義。
前腔
作者：劉唐卿《白兔記》（元）

(生)我在沙陀村裡狼狽，荷公婆招我為婿，他大舅憎嫌心生惡意。今日且喜孩兒送至此間，夫人好好與他看養。長成時教他武藝。(合前)三日孩兒你可收，三年乳哺不須憂。兒孫自有兒孫福，莫與兒孫作遠憂。
北一枝花
作者：劉唐卿《白兔記》（元）

(淨領眾上)昔日做朝內官，今做個山中寇，俺只為朝中奸詐多。有功的恨殺為仇，殺功的即便封侯，因此上撇了名鎖和勾。
豹子令
作者：劉唐卿《白兔記》（元）

(淨)頭帶金盔八寶攢，八寶攢。茜紅袍帶血腥羶，血腥羶。雄威赳赳誰來犯？鐵人見俺也心寒，也心寒。(合)張弓躍馬下山關，下山關。
賀聖朝
作者：劉唐卿《白兔記》（元）

(生上)自來獨逞英雄，四夷皆懼威風。朝廷敕命守山東，管交一戰成功。
四邊靜
作者：劉唐卿《白兔記》（元）

蘇林賊黨侵邊地，差吾去當備。那更辦赤心，捐軀答聖主。(合。眾)願聽鈞旨便驅馳，攜取寶刀回，成功最為易。
前腔
作者：劉唐卿《白兔記》（元）

(眾)將軍號令如金石，星夜便前去。時刻莫遲延，違令怎饒你？(合)願聽鈞旨便驅馳，攜取寶刀回，成功最為易。
鳳凰閣
作者：劉唐卿《白兔記》（元）

(外上)端居高拱，聖主垂福無窮。
排歌
作者：劉唐卿《白兔記》（元）

(外)戰馬如龍，斷蛇寶刀，沖沖氣貫青霄。鵬摶萬里借扶搖，方顯池中雲雨蛟。(合)施三略，展六韜，功高賞厚受封褒。收王土，絕虜囂，麒麟閣上姓名標。
前腔
作者：劉唐卿《白兔記》（元）

(小旦、生)頗牧同休，孫吳並高，堂堂間世人豪。折衝禦侮在今朝，忠藎須教冠百僚。
番鼓兒
作者：劉唐卿《白兔記》（元）

恁諸軍恁諸軍，疾速忙前進。併力夾攻，教他聞風怕影。(淨領眾上)手持刀劍，潑無徒敢來對陣。(合)活捉與生擒，得戰時奏凱回程。
雙勸酒
作者：劉唐卿《白兔記》（元）

(生)叵耐畜生，輟敢無禮，速來拜降，免你身歸泉世。常言道養兵千日，今朝用人之際。
胡搗練
作者：劉唐卿《白兔記》（元）

(旦上)兄嫂沒前程，罰我捱磨到天明。把我孩兒撇在水，火公救不見迴音。
桂枝香
作者：劉唐卿《白兔記》（元）

孩兒一去，眼中流淚，全無力氣精神。更兼紛紛細雨，痠疼兩腿兩腿難移，前去如何存濟？悶心兒一兩陣西風起，滴溜溜敗葉飛。
前腔
作者：劉唐卿《白兔記》（元）

兒夫別後，思量無計。指望竇老迴歸，怎知全無一字？交奴展轉展轉越添憔悴，如何得睡？悶心兒欲寄音書去，山遙路更迷。
前腔
作者：劉唐卿《白兔記》（元）

哥哥毒害，是我前生結債。他將我萬種凌辱，這苦何日得泰？我願丈夫，丈夫榮歸故里，稱奴心意告神祗。願得兒夫至，還鄉衣錦歸。
番卜算
作者：劉唐卿《白兔記》（元）

(生上)三箭定天山，一戰成奇績。捷音今已達彤庭，料想加官職。漢將承恩西破戎，捷書飛報未央宮。天子預開麟閣待，祗今誰數貳師功？下官平賊已來，即令史弘肇上本去了。想在目下，定有好音來也。
卜算先
作者：劉唐卿《白兔記》（元）

(小生上)喜色動龍顏，恩詔傳丹鳳。聖旨已到，跪聽宣讀。皇帝詔曰："臣立其勳，君降其報，此今古之常經，國家之通誼也。茲爾劉皓，治兵仁勇，而屢收征伐之功；報國精忠，而卒成底定之業。特升爾為九州安撫使。先鋒史弘肇遏□敵而戰每先登，相主帥而功成一統，雖古名將，不是過也。特升爾為九州安撫使部下團練使，掌管一十六萬雄兵，專聽安撫使節制。嗚呼。崇德報功，以彰盛典。而協力盡忠，以酬知遇。朕於爾輩，有深望焉，望闕謝恩。
卜算後
作者：劉唐卿《白兔記》（元）

(小旦上)夫榮妻貴福無窮，偕老百年同。(生相見、見介)。
柳搖金
作者：劉唐卿《白兔記》（元）

(生)春光明媚，遊人似蟻，金勒馬頻嘶。萬紫爭妍麗，粉蝶兒成對飛。忽聽得賣花聲過，忽聽得賣花聲過。轉過畫橋西，欲賣幾朵花來妝個花籃花轎兒。(合)朝歡暮樂，效學于飛，效學于飛和你永諧連理。
前腔
作者：劉唐卿《白兔記》（元）

炎威可畏，涼亭避暑。浴罷晚涼時，纖手調冰水。佳人雪藕絲，聽操瑤琴一曲，聽操瑤琴一曲。句句有相思，一似冰盤浸浮瓜與沉李。(合前)。
前腔
作者：劉唐卿《白兔記》（元）

金梧飄墜，紈扇懶揮。牛女會佳期，只見丹桂飄金蕊，風傳香韻美。遙望著碧天如洗，遙望著碧天如洗，萬里月揚輝。夫人，我和你一似皓月澄清團圓到底。(合前)。
前腔
作者：劉唐卿《白兔記》（元）

嚴冬天氣，彤雲布密，滿空飛。只見上下同一色。于山失翠微。畫閣紅爐深處，畫閣紅爐深處，歡宴飲瓊卮。相公，我和你滿拚沉醉，共樂共樂銷金帳取。(合前。小生扮咬臍上)。
繞地遊
作者：劉唐卿《白兔記》（元）

朱扉畫戟，畫堂中萬千豐麗。幸吾父品登高位，文武中盡稱為最。
前腔
作者：劉唐卿《白兔記》（元）

井深乾旱，水又難提。一井水都被我吊幹了。井有榮枯，眼淚何曾得住止？(介)奴是富家兒，顛倒做了驅使。莫怪伊家無禮，是我命該如是？倘有時刻差遲，亂捧打來不頤體。
前腔
作者：劉唐卿《白兔記》（元）

尋思情苦淚雙垂，夫在邊廷，想我孩兒倚靠誰？吃淡飯黃齏，強要充飢。哥嫂每夜裡巡更不睡，討是尋非。哥嫂他那裡昧己瞞心，料想蒼天不負虧。
雁過沙
作者：劉唐卿《白兔記》（元）

(旦)衙內問我甚情懷？(小生)為何鞋也不穿？(旦)也曾穿著繡鞋。(小生)敢是挑水賣的？(旦)不曾挑水街頭賣。(眾)敢是作歹事？(旦)貞潔婦女。怎旨作歹事？(小生)被甚麼人凌賤你？(旦)被無知兄嫂忒毒害。(小生)有父母麼？(旦)雙親早喪十六載。(小生)曾有丈夫麼？(旦)東床也曾入門來。
香羅帶
作者：劉唐卿《白兔記》（元）

(旦)衙內聽拜稟，(拜介。小生作倒介)不要拜了。(旦)容奴說事因。一從間別鸞鳳兩處分，被哥哥嫂嫂苦逼分離也。朝朝挑水，夜夜辛勤。日日淚珠暗零。(合)異日說冤，恨取薄倖人，苦也天天，甚日得母子團圓說事因？。
前腔
作者：劉唐卿《白兔記》（元）

(小生)娘行免淚零，聽吾混事因，俺爹爹管軍兼管民。我去與爹爹說了。軍中挨問姓劉人也，教他取你，免伊家淚零。(眾介)多隻數日少半旬。
卜算子
作者：劉唐卿《白兔記》（元）

(生上)盼望旌旗，每日耳聞訊息，聞得孩兒回至。
普天樂
作者：劉唐卿《白兔記》（元）

望蘆葭，淺草中分圍跨馬。見一個白兔前面過，趕到前村柳陰之下。見一個婦女身落薄，跣足蓬頭吃折挫。被兄嫂日夜沉埋，他行行淚瀝，口口聲聲只怨劉大。
歌兒
作者：劉唐卿《白兔記》（元）

我在沙陀村受狼狽也是沒極奈何。為父的日間在馬鳴王廟中棲身。感李太公領歸我，他把嫡親兒招我為夫婦。兩老雙雙都亡過。被大舅爭強，把我鸞凰都耽誤。兒既來問我。華堂享富貴的是你繼母，那村僻婦人是你親母。剖剖心腸，磨房中生下你兒-個。
江兒水
作者：劉唐卿《白兔記》（元）

(小生)那日因遊獵，見村中一婦人，滿懷心事從頭訴。裙布釵荊添悽楚，蓬頭跣足身落薄，卻元來親孃生母。爹爹，你負義辜恩，全不念糟糠之婦。
八聲甘州
作者：劉唐卿《白兔記》（元）

(旦挑水上)懨懨悶損，怎消遣心上橫愁。兒夫別後，淚泣楚聲無投。傷情最苦人易老，那更西風吹暮秋。休休，猛然間小鹿兒撞我心頭。
前腔
作者：劉唐卿《白兔記》（元）

今後潔可奈守，算古往今來似奴稀有。孩兒一去，到如今杳不回頭。十六年來音信杳莫有，父子同歡不念母。休休，猛聽得孤雁叫過南樓。神思睏倦，就在井欄邊少睡片時則個。(旦作睡介)。
粉蝶兒
作者：劉唐卿《白兔記》（元）

睡思朦嚨，覺來時卻是牧童在此。牧童，我的水桶在那裡？(醜)你可見我黃牛麼？。
臨江仙
作者：劉唐卿《白兔記》（元）

(生、旦)一十六年不見面，今朝又得再相逢。
鎖南枝
作者：劉唐卿《白兔記》（元）

(旦)從伊去後受禁持，不從改嫁生惡意。因此骨肉參商，罰奴磨麥並挑水。止望你，身顯跡，又誰知，恁狼狽。
前腔
作者：劉唐卿《白兔記》（元）

(生)一從散鴛侶，鸞凰兩處飛。受盡奔波勞役，只為苦取功名，此身不由己。身逗留，無所依，那知你，受狼狽。
前腔
作者：劉唐卿《白兔記》（元）

(生)娘行聽諮啟，我把真情訴與伊，對面孃兒不識。那日井邊相逢打獵一衙內尋兔的，你道是誰？(旦)是那個？(生)名咬臍是你孩兒。
前腔
作者：劉唐卿《白兔記》（元）

(旦)思前日有個打獵的，他說九州按撫兒。見他氣宇軒昂，誰想是吾嫡子，心下疑難信。你莫不是沒見識，賣與官家做奴婢。
前腔
作者：劉唐卿《白兔記》（元）

(生)出語大相欺，九州按撫是我為品級。都堂爵位掌管一十五萬官兵，權顯達還鄉里。我妝舊時私探你，休洩漏莫與外人知。
孝南枝
作者：劉唐卿《白兔記》（元）

(旦)聽伊說轉痛心，思之你是個薄倖人。伊家戀新婚，交奴家守孤燈。我真心待等，你享榮華，奴遭薄倖。上有蒼天，鑑察我年少人。
前腔
作者：劉唐卿《白兔記》（元）

(生)告娘行聽諮啟，望娘行免淚零。若不娶繡英，怎得我身榮？將彩凰冠來取你，取你到京中做一品夫人。
剔銀燈
作者：劉唐卿《白兔記》（元）

(小生領眾上)蒙尊命來迎我母親，心如箭馬不留停。姻緣本是前生定。故令個白兔來引。艱辛，十六年命屯，今喜得枯枝再春。
前腔
作者：劉唐卿《白兔記》（元）

(旦上)望孩兒終日倚門，怕兒夫語言不定。哥哥嫂嫂忒薄倖，全不念手足情親。艱辛，十六年命屯，料今日枯枝再春。(小生入相見，抱介)。
一封書
作者：劉唐卿《白兔記》（元）

兒不孝遠離，我娘行無所為。兒名喚咬臍，一十六年如夢裡。娘呵，若不在沙陀村來打獵，怎能夠母子夫妻重會期？(合)母和兒痛傷悲，這段冤仇必報取。請母親起程。(行介)。
前腔
作者：劉唐卿《白兔記》（元）

(旦)從別離你爹，兄嫂無情苦禁持。說不盡那時，罰奴磨麥井挑水。我受了千辛並萬苦，又誰知母子夫妻重會期？(合前)。
稱人心
作者：劉唐卿《白兔記》（元）

青山綠水年年好，不知人換幾千秋。
大環著
作者：劉唐卿《白兔記》（元）

(眾)因孩兒出路，因孩兒出路，打獵沙陀，偶見林中白兔蹺蹊。若非他引見母，怎能夠夫妻相會？前生裡今日奇，從此團圓永效于飛。
紅繡鞋
作者：劉唐卿《白兔記》（元）

春有秀陌瑤池，瑤池，夏有流觴曲水，曲水，秋玩月，與冬時，觀瑞雪，賞寒梅，拚今宵共沉醉。
尾聲
作者：劉唐卿《白兔記》（元）

貧者休要相輕棄，否極終有泰時，留與人間作話題。
中呂・上小樓錢塘感舊
作者：吳仁卿（元）

虛名仕途，微官苟祿。愁裡南閩，客裡東吳，夢裡西湖。到寓居，問士夫，都為鬼錄，消磨盡舊時人物。題小卿雙漸蘇卿告覆，金山題句。行哭行啼，行想行思，行寫行讀。自應舉，赴帝都，雙郎何處，又隨將販茶人去。西湖宴飲人憑畫闌，舟橫錦岸。一線蘇堤，兩點高峰，四面湖山。玉箏彈，彩袖彎，紅牙輕按，直吃的酒闌人散。春日閨怨傷春病體，殘春天氣。縈損柔腸，蹙損雙蛾，瘦損香肌。喚小梅，你快疾，重門深閉，怕鶯花笑人憔悴。西湖泛舟驕驄錦韉，輕羅彩扇。簾卷東風，花綻香雲，柳吐晴煙。泛畫船，列騎筵，笙簫一片，人都在水晶宮殿。春殘離思春光正濃，鶯聲相送。人云蘭堂，塵鎖妝臺，畫罨簾櫳。錦帳中，翠被空，無人相共，央及煞綠窗春夢。佳人送別鴛鴦共棲，鸞鳳相配。夜夜同衾，朝朝同樂，步步相隨。猛可裡，個廝離，相留無計，登時間粉憔脂悴。佳人話舊幽欄小軒，閒庭深院。同向書幃，共坐吟窗，對理冰弦。想在先，憶去年，今番相見，思量的人眼前活現。青樓妓怨正如魚似水，早無仁無義。使了錢物，置了鞍馬，做了衣袂。使見識，覓廝離，將咱拋棄，閃的人脊筋兒著地。閨庭恨別相知笑他，傍人毀罵。謝館秦樓，柳陌花街，浪酒閒茶。若到家，下的馬，如何幹罷？和這吃敲才慢慢的說話。章臺怨妓將咱撒開，和人伴怪。誤了功名，棄了妻男，廢了田宅。想起來，甚頗耐，當時歡愛。都撇在九霄雲外。
中呂・醉高歌嘆世
作者：吳仁卿（元）

風塵天外飛沙，日月窗間過馬。風俗掃地傷王化，誰正人倫大雅？。
商調・梧葉兒
作者：吳仁卿（元）

春三月，夜五更，孤枕夢難成。香銷盡，花弄影，此時情，辜負了窗前月明。花前約，月下期，歡笑忽分離。相思害，憔悴死，訴與誰？只有天知地知。乜斜害，藥難醫，陡峻惡相思。懊悔自，埋怨你，見面時，說幾句知心話兒。桃花樹，落絳英，和悶過清明。風才定，雨乍晴，繡針停，短嘆長吁幾聲。暮春春雲淨，芳樹曉，花外燕聲嬌。呼紅袖，品玉簫，泛蘭橈，十里春風畫橋。韶華過，春色休，紅瘦綠陰稠。花凝淚，柳帶愁，泛蘭舟，明日尋芳載酒。湖上舟中句，湖上景，芳酒泛金橙。雲初退，月正明，雪初晴，幾樹梅花弄影。
大石調・青杏子惜春
作者：吳仁卿（元）

幽鳥正調舌，怯春歸似有傷嗟。虛簷憑得闌干暖，落花風裡，遊絲天外，遠翠千疊。
望江南・音書斷，人遠路途賒。芳草啼殘錦鷓鴣，粉牆飛困玉蝴蝶，日暮
作者：吳仁卿（元）

正愁絕。
好觀音・簾卷東風飄香雪，綺窗下翠屏橫遮，庭院深沉嫋篆斜。正黃昏，
作者：吳仁卿（元）

燕子來時節。
隨煞・銀燭高燒從今夜，好風光未可輕別。留得東君少住些，惟恐怕西園
作者：吳仁卿（元）

海棠謝。閨情梁燕語呢喃，九十日春色過三。東風滿院楊花謝，離情正苦，歸情未準，鬼病將擔。
好觀音・信步閒庭院闌檻，荷錢小池面ソ藍。點檢芳叢總不堪，正蜻蜓雨
作者：吳仁卿（元）

過波紋蘸。
么・綠樹成陰和煙暗，近香街羞對宜男。錦字書成粉淚緘，怕黃昏夢裡將
作者：吳仁卿（元）

人賺。
尾・窗下塵蒙青鸞鑑，問章臺何處停驂？薄倖才郎不顧咱，有誰畫青山兩
作者：吳仁卿（元）

眉淡？。
越調・鬥鵪鶉
作者：吳仁卿（元）

天氣融融，和風習習。花發南枝，冰消岸北。慶賀新春，滿斟玉液。朝禁闕，施拜禮。舞蹈揚塵，山呼萬歲。
紫花兒序・托賴著一人有慶，五穀豐登，四海無敵。寒來暑往，兔走烏飛。
作者：吳仁卿（元）

節令相催，答賀新正聖節日。願我皇又添一歲，豐稔年華，太平時世。
小桃紅・官清法正古今稀，百姓安無差役。戶口增添盜賊息，路不拾遺，
作者：吳仁卿（元）

托賴著萬萬歲當今帝。狼煙不起，干戈永退，齊賀凱歌回。
么・太平無事罷徵旗，祝延聖壽做筵席，百官文武兩班齊。歡喜無盡期，
作者：吳仁卿（元）

都吃得醉如泥。
禿廝兒・光祿寺瓊漿玉液，尚食局御膳堂食，朝臣一發呼萬歲。祝聖壽，
作者：吳仁卿（元）

慶官裡，進金盃。
聖藥王・大殿裡，設宴會，教坊司承應在丹墀。有舞的，有唱的，有鳳簫
作者：吳仁卿（元）

象板共龍笛，奏一派樂聲齊。
尾・願吾皇永坐在皇宮內，願吾皇永掌著江山社稷。願吾皇永穿著飛鳳赭
作者：吳仁卿（元）

黃袍，願吾皇永坐著萬萬載盤龍亢金椅。
越調・鬥鵪鶉自悟
作者：吳仁卿（元）

棄職休官，張良范蠡。釋辭了紫綬金章，待看青山綠山。跳出狼虎叢中，不入麒麟畫裡。想爵祿高，性命危。一個個捨死忘生，爭宣競敕。
紫花兒序・你都待重ブ而臥，列鼎而食，不如我拂袖而歸。急流中勇退，
作者：吳仁卿（元）

見賢思齊。當日個，甯武子左丘明孔仲尼。邦有道則仕，邦無道則廢，齊魏裡使煞個孫龐，殷商中餓殺了夷齊。
鬼三臺・看了些英雄輩，爭閒氣，為功名將命虧。笑豫讓，嘆Θ遷，待圖
作者：吳仁卿（元）

個甚的？論功勞勝似燕樂毅，論才學不如晉李儀。常言道才廣妨身，官高害己。
聖藥王・我如今近七十，才曉得，方知道老而不死是為賊。指鹿做馬，喚
作者：吳仁卿（元）

鳳做雞。葫蘆今後大家提，想誰別辨個是和非。
調笑令・為甚每日醉如泥，除睡人間總不知。戒之在得因何意，老不必爭
作者：吳仁卿（元）

名奪利。黃金垛到北斗齊，也跳不出是處輪迴。
聖藥王・赤緊的烏緊飛，兔緊催，暫時相賞莫相違。菊滿籬，酒滿杯。當
作者：吳仁卿（元）

吃得席前花影坐間移，白髮故人稀。
尾・想當日子房公會覓全身計，一個識空便抽頭的范蠡。歸山去的待看翠
作者：吳仁卿（元）

巍巍千丈嶺頭雲，歸湖的待看綠湛湛長江萬頃水。
越調・梅花引
作者：吳仁卿（元）

蘭蕊檀心仙袂香，蝶粉蜂黃宮樣妝。紫雲娘，綵衣郎，東君配偶，天然是一雙。
紫花兒序・丹青模樣，冰雪肌膚，錦繡心腸。驚魂未定，好事多妨。堪傷，
作者：吳仁卿（元）

不做美相知每早使伎倆。左右攔障，笑裡藏刀，雪上加霜。
么・日沉西浦，月轉南樓，花暗東牆。儘教人妒，誰敢聲揚？參詳，但得
作者：吳仁卿（元）

伊家好覷當。問甚淒涼，苦樂同受，生死難忘。
禿廝兒・分破金釵鳳凰，拆開繡帶鴛鴦，離懷擾擾愁悶廣。不由俺，到黃
作者：吳仁卿（元）

昏，思量。
中呂・粉蝶兒怨別
作者：王挺秀（元）

銀燭高燒，畫樓中月兒才照，繡簾前花影輕搖。翠屏閒，鴛衾剩，夢魂初覺。覺來時香汗初消，更那堪繡幃中冷落。
十二月・夜沉沉明河皎皎，昏慘慘暮景消消，低矮矮幃屏靜悄，冷清清良
作者：王挺秀（元）

夜迢迢。悶懨懨把情人去了，急煎煎心癢難揉。
耍孩兒・銀燭淡淡光先照，瘦影孤燈對著，教人怎不自量度，急煎煎業眼
作者：王挺秀（元）

難交。虛飄飄魂迷了枕上胡蝶夢，笑吟吟喜喜歡歡鸞鳳交。相思病難醫療，雲收雨歇，魄散魂消。
中呂・迎仙客風情
作者：曾瑞（元）

施計策，硬栽排，把明皇沒扌刷地揣過來。假承塌，休<門系><門坐>，借債我做著傍牌。可敢別燒上風流怪。成密寵，正情濃，休聽外人冷句兒噥。劣冤家，小業種，情我做著屏風。可休別鑿透桃源洞。我共你，莫相離，肉鐵索更粘如膠共漆。繫著眉毛，結著{髟弟}髻，硬頂著頭皮，熬一個心先退。
中呂・紅繡鞋風情
作者：曾瑞（元）

值暮景煙花領袖，點秋霜風月班頭，少年狂翻作老來羞。有人處把些禮數，無人處結遍綢繆，任誰問休道咱共你有。假認義做哥哥般親厚，行人情似妹妹般追逐，著小局斷兒包藏著鬼胡由。明講著昆仲禮，暗結了燕鶯儔，似恁般誰猜疑我共你有。祆廟火既燒著皮肉，藍橋水已淹過咽喉，緊按捺風聲滿南州。便畢罷了終是點汙，若成合了到敢風流，不恁麼呵也道是有。會雲雨風也教休透，閒是非屁也似休亻秋，去那無縫鎖上十字兒紐一個封頭。由那快掄鍬的閃著手腕，散楚的叫破咽喉，俺兩個痛關心的情越有。期白晝家前院後，約黃昏雨歇雲收，知他是你賣風他負德我胡ㄐ。由你義秧兒栽個強證，草本兒指個牽頭，見如今他共我有。題橋志文章錦繡，駕車心體態溫柔，女貌郎才忒風流。語言間情暗許，眼色內意相投，兩個委實無人道做有。口兒快特婪侃嗽，腳兒勤推戀俳優，每日家弄子裡茶坊中緊相逐，為俺待的厚，也亻來氣快要的惡也忒情熟，因此上外人觀恰便似有。閒談笑踏科兒尋鬥，但離別覓縫兒承頭，好一會弱一會廝奚酬。著廝拾啜為了題目，閒打罵做了開頭，兩個虛難當又真個有。喬斷案村亻來雜嗽，望梅花子弟單兜，側腳裡姨夫做了冤仇，蘇小小棄了舞榭，許盼盼閉上歌樓，似恁麼難廝著怎做得有。實鏝的剮皮割肉，虛恩情撇閃提<鼻勾>，乾遇訕喬敷演幾時休。妝砌末招人謗，哮孛郎兒人羞，強折證剛道他有。
中呂・山坡羊自嘆
作者：曾瑞（元）

南山空燦，白石空爛，星移物換愁無限。隔重關，困塵寰，幾番肩鎖空長嘆。百事不成羞又赧。閒，一夢殘。幹，兩鬢斑。嘆世雞鳴為利，鴉棲收計，幾曾得覺囫圇睡。使心機，昧神祗，區區造下彌天罪。富貴一場春夢裡。財，漚泛水。人，泉下鬼。榮華休傲，貧窮休笑，迴圈世態多顛倒。恰春朝，早秋宵，花開花謝都知道。今歲孟春花更早。花，依舊好。人，空謾老。虛名休就，眉頭休皺，終身更不遭機彀。抱官囚，為誰愁，功名半紙難能夠。爭如漆園蝶夢叟。常，緊閉口。閒，且袖手。花逢春到，人逢時到，花開人旺多歡笑。看英豪，賞花嬌，樂極悲至非人樂。花正發時風又惡。花，零落了。人，憔悴了。財帛爭競，田園吞併，得來未必成嘉慶。幹虛名，舍殘生，歸來笑殺彭澤令。孤雲野鶴為伴等。鶴，飛過境。雲，行過嶺。題情青鸞舞鏡，紅鴛交頸，夢迴依舊成孤另。凍雲晴，月華明，香消燭滅人初靜。窗外朔風梅萼冷。風，寒夜景。橫，梅瘦影。譏時繁花春盡，窮途人困，太平分的清閒運。整乾坤，會經綸，奈何不遂風雷信。朝市得安為大隱。咱，妝做蠢。民，何受窘。閨怨孤幃獨臥，良宵空過，付能有夢還驚破。病成魔，淚如梭，淒涼無數來著末。憑誰頓開眉上鎖。咱，無奈何。愁，無處躲。妓怨春花秋月，歌臺舞榭，悲歡聚散花開謝。恰和協，又離別，被娘間阻郎心趄。離恨滿懷何處說。娘，毒似蠍。郎，心似鐵。
中呂・快活三過朝天子警世
作者：曾瑞（元）

有見識越大夫，無轉理楚三閭。正當權肯覓個脫身術，那的是高才處。老孤，麵糊，休直待虛名誤。全身遠害倒大福，駕一葉扁舟去，煙水雲林，皆無租賦，揀溪山好處居。相府，帥府，那與他別人住。肉撐翻鼎饕餮，土蝕損劍鏌鋣。諸公榮貴不曾絕，偏我如鳩拙。命耶，運耶，窮通內分優劣。蜂衙蟻陣且略別，伴四季閒風月。老瓦盆邊，無明無夜，盆乾時酒再賒。醉也，睡也，一任教花開謝。受官廳暮雨殘，待漏院曉霜寒。耽耽九虎隔重關，更險似連雲棧。左難，右難，牢著腳周公旦。功成名遂不退閒，真個是痴呆漢。夢裡浮華，渾無多限，覺來時兩鬢斑。試看，這番，又是個新公案。老風情鶯花寨不受敵，雨雲鄉納降旗。簪花人老不相宜，枉惹的人牙戲。懺悔，罪累，要絕了鸞鳳配，人心爭奈不是木石，長感動思凡意。得遇知心，私情機密，有風聲我怕誰。你任誰，問伊，硬抵著頭皮諱。自誤肉肥甘酒韻美，多一口便傷食。家傳一甕淡黃齏，吃過後須回味。恁地，老實，尚不可漁樵意。時乎命也我自知，無半點閒縈繫。枕石眠雲，蘧廬天地，正蝴蝶魂夢裡。曉雞，亂啼，又驚覺陳摶睡。勸娼花刷子拽大權，俏勤兒受熬煎。又待趁風流成就了好姻緣，又待認沒幸看錢面。愛賢，愛錢，兩件兒都從伊便。愛賢后誰強如李亞仙，愛錢把馮魁纏。敬富嫌貧，賢愚不辨，想蘇卿也識見淺。當時你眼前，若選，誰後似雙知縣。
雙調・折桂令閨怨
作者：曾瑞（元）

秋霄淡淡輕陰，暮景蕭條，疏雨霪霖。林外鳥啼，天邊雁叫，砌下蛩吟。更漏永聲來繡枕，篆煙消寒透羅衾。恨殺鄰砧，驚散離魂，搗碎人心。秦城望斷簫聲，時物供愁，夜景傷情。鶴唳松庭，風搖檻竹，雨滴簷楹。銀燭暗雕盤篆冷，繡幃孤翠被寒增。數盡殘更，天也難明，夢也難成。
仙呂・寄生草送別
作者：曾瑞（元）

陽關曲，歌金縷，別離杯，倒玉壺。為功名不可留君住，遠端途無計將奴去，想人間最是傷情處。玉容愁過武陵溪，雕鞍懶上臨平路。套數。
黃鐘・醉花陰遠宵憶舊
作者：曾瑞（元）

凍雪才消臘梅謝，卻早擊碎泥牛應節，柳眼吐些些。時序相催，鬥把鰲山結。
出隊子・想當初時節，那濃歡怎棄捨。新愁裝滿太平車，舊恨常堆幾萬疊，
作者：曾瑞（元）

若負德辜恩天地折。
神仗兒・這些時情詩倦寫，和音書斷絕。斜月籠明，殘燈半滅。恨簷馬玎
作者：曾瑞（元）

當，怨塞鴻悽切。猛然間想起多嬌，那愁悶，怎攔截。
掛金索・業緣心腸，那煩惱何時徹。對景傷情，怎捱如年夜。燈火闌珊，
作者：曾瑞（元）

似萬朵金蓮謝。車馬<門便>闐，賽一火鴛鴦社。
喜遷鶯・想才郎豐鑑，貌堂堂闊論高談。那堪。並不愚濫，一見了春愁獨
作者：曾瑞（元）

自攪，常好是忒大膽。怕不你心心兒裡待貪，又則怕意意兒裡相攙。
杏水仙子・將將將紫絲韁緊兜攬，是是是春纖長勒不住碧玉銜。颼颼颼摔
作者：曾瑞（元）

風過長亭，出出出方行過短站。見見見三家店忽的向南，淹淹淹映香塵曉日紅含。我我我軟兀剌繡鞍身半探，看看看曲彎彎兩葉蛾眉淡，瘦怯怯六幅翠裙攙。
寨兒令・尷<九鹹>，尷<九鹹>，做的來所事忒嚴。想當初才貌兩相堪，一
作者：曾瑞（元）

個是嬌仕女，一個俊兒男，他自把那婚姻勘。
尾聲・一擔相思自搖撼，我和你兩家擔由自難擔，將一個擔不起擔兒卻怎
作者：曾瑞（元）

生分付俺。
黃鐘・願成雙贈老妓
作者：曾瑞（元）

嬌鸞態，雛鳳姿，正生紅鬧簇枯枝。含香蓓蕾未開時，沒亂殺鶯兒燕子。
出隊子・闌珊春事，恨題絕羅扇詩。玉容香散粉慵施，錦樹花殘蝶倦時，
作者：曾瑞（元）

正綠葉成陰子滿枝。
正宮・端正好自序
作者：曾瑞（元）

一枕夢魂驚，千載風雲過，將古來英俊評跋。誰才能誰霸道誰王佐，只落得高冢麒麟臥。
么・百年身隙外白駒過，事無成潘鬢雙皤。既生來命與時相挫，去狼虎叢
作者：曾瑞（元）

服低捋。
滾繡球・時與命道不合，我和他氣不和，皆前定並無差錯。雖聖賢胸次包
作者：曾瑞（元）

羅，待據六合，要並一鍋，其中有千萬人我，各有天時地利人和。氣難吞吳魏亡了諸葛，道不行齊梁喪了孟軻，天數難那。
倘秀才・舉伊尹有湯王倚托，微管仲無桓公不可，相公子糾偏如何不九合。
作者：曾瑞（元）

失時也亡了家國，得意後霸了山河，也是君臣每會合。
脫布衫・時不遇版築為活，時不遇荊南落魄，時不遇逾垣而躲，時不遇在
作者：曾瑞（元）

陳忍餓。
小梁州・男兒貧困果如何？擊缶謳歌。甘貧守分淡消磨，顏回樂，知足後
作者：曾瑞（元）

一瓢多。
么・既功名不入凌煙閣，放疏狂落落陀陀。就著老瓦盆，浮香糯，直吃的
作者：曾瑞（元）

未醒後又如何。
醉太平・看別人揮鞭登劍閣，舉棹泛滄波，爭如我得磨跎處且磨跎。無名
作者：曾瑞（元）

韁利鎖，攜壺策杖穿林落，臨風對月閒吟課。有花有酒且高歌，居村落快活。
叨叨令・聽樵歌牧唱依腔和，整絲綸獨釣垂鉤坐，鋪苔茵展綠張雲幕，披
作者：曾瑞（元）

漁蓑帶雨和煙臥。快活也麼哥，快活也麼哥，且潛居抱道隨緣過。
一煞・也不學采薇自潔埋幽壑，不學舉國獨醒葬汨羅，也不學墨子回車，
作者：曾瑞（元）

巢由洗耳、河老騰雲、許子衣褐，也不仰天長嘆，也不待相宣言，也不扣角為歌，卻回光照我，圖甚苦張羅。
二・忘冫食智士齊君果，不吐嫌兄仲子鵝。飽養雞豚，廣栽桃李，多植桑
作者：曾瑞（元）

剩種粳禾。蓋數椽茅屋，買四角黃牛，租百畝莊窠。時不遇也恁麼，且耕種置個家活。
三・甕頭白酒新醅潑，碗內黃齏坌醬和。詩裡乾坤，杯中日月，醉醒由己，
作者：曾瑞（元）

清濁從他。我量寬似海，杯吸長鯨，酒泛洪波。醉鄉寬闊，不飲待如何。
四・忘憂陋巷於咱可，樂道窮途奈我何。右抱琴書，左攜妻子，無半紙功
作者：曾瑞（元）

名，躲萬丈風波。看別人日邊牢落，天際驅馳，雲外蹉跎。咱圖個甚莫，未轉首總南柯。
南呂・一枝花買笑
作者：曾瑞（元）

銀箏暗麝塵，錦瑟空檀架。青鸞臨寶鏡，丹鳳隔煙霞。同是天涯，休辜負春無價。可憎他誰不誇，明出著月夜花朝，空寂寞鴛幃繡榻。
三煞・憑溫柔舉止特如法，論恩愛疏薄卻有差。你則待這回雲雨匿巫峽，
作者：曾瑞（元）

一任教眉淡了春山，也不要張京兆輕盈巧畫。陡恁地變了卦，陽臺路新來下了面閘，要戀那談笑生涯。
二・能清歌妙舞捱時霎，會受諢承科度歲華，就著這其間覷看你的甚參雜。
作者：曾瑞（元）

揀一個可意的冤家，酩子裡由伊驅駕。更有行志不謊詐。肯的你舒心兒便許俺，我古自未敢道真假。
尾・怕你肯不肯回與我句真實話，可休是不是空教人指點咱。細尋思再想
作者：曾瑞（元）

咱，好前程不是耍。由你徹骨的娘透了的滑，你那疑惑心則有半米兒爭差，可敢錯繫了綠楊門外馬。
中呂・醉春風清高
作者：曾瑞（元）

七國謀臣詔，三閭賢相貶。官極將相位雙兼，險，險，險。眾口難箝，您也久佔，俺咱常嚴。
喜春來・客來碗鏇巡山店，鶴去松陰轉屋簷。野塘消遣酒頻添，杯瀲灩，
作者：曾瑞（元）

不顧老妻嫌。
賣花聲煞・懸河口緊閉山水間潛，經綸手忙抄塵世上閃。書萬卷撐腸穩支
作者：曾瑞（元）

椽，有感幽懷露光焰，吐虹霓作歌揮劍。
大石調・青杏子騁懷
作者：曾瑞（元）

花月酒家樓，可追歡亦可悲秋。悲歡聚散為常事，明眸皓齒，歌鶯舞燕，各逞溫柔。
么・人俊惜風流，欠前生酒病花愁。尚還不徹相思債，攜雲挈雨，批風切
作者：曾瑞（元）

月，到處綢繆。
催拍子・愛共寢花間錦鳩，恨孤眠水上白鷗。月宵花晝，大筵排迴雪韋娘，
作者：曾瑞（元）

小酌會竊香韓壽。舉觴紅袖，玉纖橫管，銀甲調箏，酒令詩籌。曲成詩就，韻協聲律，情動魂消，腹稿冥搜。宿恩當受，水仙山鬼，月妹花妖，如還得遇，不許干休。會埋伏未嘗洩漏。
么・群芳會首，繁英故友。夢迴時綠肥紅瘦，榮華過可見疏薄，財物廣始
作者：曾瑞（元）

知親厚。慕新思舊，簪遺佩解，鏡破釵分，蜂妒蝶羞。惡緣難救，痼疾長髮，業貫將盈，努力呈頭。冷冫食重餡，口搖舌劍，吻搠唇槍，獨攻決勝，混戰無憂。不到得落人奸彀。
般涉調・哨遍秋扇
作者：曾瑞（元）

合歡制時人皆悅，斫湘川翠竹挑成篾。量分寸短長截，充直性見火隨斜。便屈節，盤圈攢柄，下漆投膠，按素練如秋月。龜背羅色同沉麝，柄分開白璧，圈來定烏蛇。線纏著萬縷黑龍鬚，囊鼓雙飛玉蝴蝶。樣制孤高，停分無偏，圓成不缺。
么・自謂奇絕，要和時輩爭優劣。得架大人權，比蒲葵白羽特別。識破也，
作者：曾瑞（元）

其中隱漆，就裡藏金，徒誇外面如冰雪。除一身外餘陰難籍，力難撐大廈，聲不震驚蟄。中途見棄莫傷心，誤世清談謾爭舌，幾曾將溺庶攜挈。
耍孩兒・果然是弄巧番成拙，挽造化非同苟且。要移寒暑不由天，奈四時
作者：曾瑞（元）

正氣無邪。當胸卷地兵塵避，舉手謾天日色遮。風雲隔，本人間器物，妝世上英傑。
么・最難甘遞互相抬貼，賣弄他風流醞藉。只能驅一握掌中風，幾曾將煩
作者：曾瑞（元）

暑除絕。偏宜皓齒歌金縷，不為生靈奏玉牒。臨臺榭，引歌聲盪漾，牽情思和協。
二・苗稼枯木葉焦，湧泉涸井脈竭。曬曝得田畝龜紋裂，猶隨酷吏臨軒閣，
作者：曾瑞（元）

不播仁風到窟穴。民災孽，障虛名有剩，慰殘喘無些。